

**НАРОДНА СКУПШТИНА РЕПУБЛИКЕ СРПСКЕ**

**NARODNA SKUPŠTINA REPUBLIKE SRPSKE**

........................................................................................................................................................................................

**ZAKONODAVNO – PRAVNO ODJELjENjE**

**ODSJEK ZA RAD SA POSLANICIMA**

**Broj: 02/4.02-734/15**

**Datum: 27. april 2015. godine**

**PRAKSA IZRADE PREČIŠĆENOG TEKSTA**

**ISTRAŽIVANjE PRIPREMIO:**

**Milan Grubor**

**Istraživanje ne odražava zvaničan stav Narodne skupštine Republike Srpske**

**SADRŽAJ**

[UVOD](#page3) [3](#page3)

[UPOREDNI PREGLEDI DRUGIH PARLAMENATA](#page4) [4](#page4)

PARLAMENT FEDERACIJE BiH [4](#page4)

PARLAMENTARNA SKUPŠTINA BiH [4](#page4)

[REPUBLIKA SRBIJA](#page4) [4](#page4)

[REPUBLIKA HRVATSKA](#page4) [4](#page4)

[REPUBLIKA SLOVENIJA](#page5) [5](#page5)

[CRNA GORA](#page5) [5](#page5)

[REPUBLIKA MAKEDONIJA](#page5) [5](#page5)

[ZAKLjUČAK](#page6) [6](#page6)

IZVORI...................................................................................................................................................................7

**UVOD**

Narodna skupština Republike Srpske u svom radu mijenja pravne propise objavljujući samo one dijelove koji su se mijenjali, ne unoseći promjene u izvorni tekst propisa. Kada se u izvorni tekst unesu promjene tada se govori o prečišćenom tekstu pravnog propisa.

Prečišćen tekst se definiše kao trenutno važeći tekst pravnog propisa.

Sve odredbe u prečišćenom tekstu su već stupile na snagu i još uvijek vrijede.

Poslovnikom Narodne skupštine Republike Srpske propisuje se da Zakonodavni odbor utvrđuje prečišćeni tekst zakona kada je za to ovlašten, te definiše da se nakon objavljenog prečišćenog teksta zakona, u „Službenom glasniku Republike Srpske“ ne mogu vršiti izmjene i dopune navedenog prečišćenog teksta zakona.

Cilj ovog istraživanja jeste uporedna analiza poslovničkih normi koje se odnose na utvrđivanje prečišćenog teksta zakona. Poseban fokus u ovom istraživanju se odnosi na poslovničku odredbu o izmjenama i dopunama prečišćenog teksta zakona.

Istraživanjem su obuhvaćeni poslovnici o radu Predstavničkog doma Parlamenta Federacije Bosne i Hercegovine, Predstavničkog doma Parlamentarne skupštine Bosne i Hercegovine, Sabora Republike Hrvatske, Državnog zbora Republike Slovenije, Skupštine Crne Gore i Sobranja Republike Makedonije, kao i Jedinstvena metodološka pravila za izradu propisa Zakonodavnog odbora Narodne skupštine Republike Srbije.

**UPOREDNI PREGLEDI DRUGIH PARLAMENATA**

**PARLAMENT FEDERACIJE BOSNE I HERCEGOVINE**

Poslovnik Predstavničkog doma Parlamenta Federacije BiH[[1]](#footnote-1) propisuje da se Predstavničkom domu, nakon objavljenog prečišćenog teksta akta, predlažu izmjene ili dopune akta koje se odnose na odredbe u prečišćenom tekstu akta.

Ovim je definisano da se na isti način postupa kada je utvrđen novi prečišćen tekst akta, s tim što se naznači da se radi o novom tekstu akta.

**PARLAMENTARNA SKUPŠTINA BOSNE I HERCEGOVINE**

Poslovnikom Predstavničkog doma Parlamentarne skupštine[[2]](#footnote-2) propisano je da neslužbenu verziju prečišćenog teksta, nakon svake izmjene i dopune zakona i drugog akta, izrađuju stručne službe Sekretarijata, te istu objavljuju na službenoj veb stranici.

**REPUBLIKA SRBIJA**

Zakonodavni odbor Narodne skupštine Republike Srbije, Jedinstvenim metodološkim pravilima za izradu propisa, propisuje da prilikom kasnijih izmjena propisa čiji je prečišćeni tekst utvrđen treba označiti broj službenog glasila u kojem je objavljen prečišćen tekst i naglasiti da se radi o prečišćenom tekstu.

**REPUBLIKA HRVATSKA**

Poslovnik Sabora Republike Hrvatske[[3]](#footnote-3) propisuje da Odbor za zakonodavstvo utvrđuje i izdaje prečišćene tekstove zakona i drugih akata koje donosi Sabor, kada su ti akti najmanje tri puta izmjenjeni ili dopunjeni.

**REPUBLIKA SLOVENIJA**

Poslovnikom Državnog zbora[[4]](#footnote-4) propisano je da nakon svake izmjene i dopune zakona Zakonodavna i Pravna služba pripremaju prečišćen tekst zakona.

**CRNA GORA**

Poslovnikom Skupštine Crne Gore[[5]](#footnote-5) definisano je da Zakonodavni odbor utvrđuje prečišćen tekst zakona.

**REPUBLIKA MAKEDONIJA**

Poslovnik Sobranja Republike Makedonije[[6]](#footnote-6) definiše da ako je zakon više puta mijenjan i dopunjavan, ili ako su obimne izmjene i dopune zakona, predlagač može da predloži da se utvrdi prečišćen tekst zakona. Zakonodavno-pravna komisija je ovlaštena da utvrdi prečišćeni teksta zakona.

**ZAKLjUČAK**

Poslovnik Predstavničkog doma Parlamenta Federacije BiH, Poslovnik Predstavničkog doma Parlamentarne skupštine BiH i Jedinstvena metodološka pravila za izradu propisa Zakonodavnog odbora Narodne skupštine Republike Srbije propisuju mogućnost izmjena i dopuna prečišćenog teksta zakona.

Poslovnik Sabora Republike Hrvatske, Poslovnik Državnog zbora Republike Slovenije, Poslovnik Skupštine Crne Gore i Delovnik Sobranja Republike Makedonije ne propisuju mogućnost izmjena i dopuna prečišćenog teksta zakona.

**IZVORI PODATAKA**

1. Poslovnik Predstavničkog doma Parlamenta Federacije BiH („Službene novine Federacije BiH“, broj: 69/07 i 02/08)
2. Poslovnik Predstavničkog doma Parlamentarne skupštine BiH („Službeni list BiH“, broj: 33/06, 41/06, 81/06, 91/06,91/07, 87/09 i 28/12)
3. Poslovnik Hrvatskog sabora („Narodne novine“, broj 81/13)
4. Poslovnik Državnog zbora Slovenije („Uradni list“, broj: 92/07, 105/10 i 80/13)
5. Poslovnik Skupštine CG („Službeni list RCG“, broj: 51/06 i 66/06; „Službeni list CG“, broj: 88/09, 80/10, 39/11, 25/12, 49/13 i 32/14).

Poslovnik Sobranja Republike Makedonije („Službeni vesnik“, broj 91/08)

1. Poslovnik Predstavničkog doma Parlamenta Federacije BiH („Službene novine Federacije BiH“, broj: 69/07 i 02/08). [↑](#footnote-ref-1)
2. Poslovnik Predstavničkog doma Parlamentarne skupštine BiH („Službeni list BiH“, broj 33/06, 41/06, 81/06, 91/06,91/07, 87/09 i 28/12). [↑](#footnote-ref-2)
3. Poslovnik Hrvatskog sabora („Narodne novine“, broj 81/13). [↑](#footnote-ref-3)
4. Poslovnik Državnog zbora Slovenije („Uradni list“, broj: 92/07, 105/10 i 80/13). [↑](#footnote-ref-4)
5. Poslovnik Skupštine CG („Službeni list RCG“, broj: 51/06 i 66/06, „Službeni list CG“, broj 88/09, 80/10, 39/11, 25/12, 49/13 i 32/14). [↑](#footnote-ref-5)
6. Poslovnik Sobranja Republike Makedonije („Službeni vesnik“, broj 91/08). [↑](#footnote-ref-6)